CELEX: 62021CN0404
Language: lt
Date: 2021-06-30 00:00:00
Title: Byla C-404/21: 2021 m. birželio 30 d. Tribunale Ordinario di Asti (Italija) pateiktas prašymas priimti prejudicinį sprendimą byloje WP / Istituto nazionale della previdenza sociale, Repubblica italiana

2021 9 6   
            
            
               LT
            
            
               Europos Sąjungos oficialusis leidinys
            
            
               C 357/14
            
         
      2021 m. birželio 30 d.Tribunale Ordinario di Asti (Italija) pateiktas prašymas priimti prejudicinį sprendimą byloje WP / Istituto nazionale della previdenza sociale, Repubblica italiana
      
      (Byla C-404/21)
      (2021/C 357/17)
      Proceso kalba: italų
      
         Prašymą priimti prejudicinį sprendimą pateikęs teismas
      
      
         Tribunale Ordinario di Asti
      
      
         Šalys pagrindinėje byloje
      
      
         Ieškovas: WP
      
         Atsakovai: Istituto nazionale della previdenza sociale, Repubblica italiana
      
      
         Prejudiciniai klausimai
      
      
                  1.
               
               
                  Ar SESV 45 ir 48 straipsnius, ESS 4 straipsnį, [ES] pareigūnų tarnybos nuostatų VIII priedo 11 straipsnį ir ECB personalo įdarbinimo sąlygų IIIa priedo 8 straipsnį reikia aiškinti taip, kad pagal šias nuostatas draudžiamos nacionalinės teisės nuostatos arba nacionalinė administracinė praktika, kuriomis remiantis valstybės narės darbuotojui, kuris mokėjo įmokas nacionalinei socialinės apsaugos institucijai ir šiuo metu dirba Sąjungos institucijoje (nagrinėjamu atveju – ECB), neleidžiama perkelti savo valstybės pensijų sistemoje sukauptų pensijų įmokų į Sąjungos institucijos pensijų sistemą?
               
            
                  2.
               
               
                  Ar, atsižvelgiant į pirmame klausime nurodytas aplinkybes, galimybė pasinaudoti teise perkelti įmokas turi būti sudaroma net ir nesant nacionalinio teisėkūros procedūra priimto įgyvendinimo akto ar specialaus susitarimo tarp valstybės narės, kurios piliečiu yra darbuotojas, arba jo pensijų fondo ir Sąjungos institucijos?